kardosdrur/scandi-wiki huggingface dataset:
Trafford

53° 26′ 0″ N, 2° 18′ 0″ W
Metropolitan Borough of Trafford er en storbyforstad til Greater Manchester, England. Metropolitan Borough har  indbyggere, et areal på 106 km² og inkluderer byerne Altrincham, Partington, Sale, Stretford, og Urmston.

Referencer

Eksterne henvisninger 

 
Etableret i 1974
Greater Manchester

Greater Manchester er et storbyamt i Nordvest-England med en befolkning 2,56 million.

Det er et af de største storbyområder i Storbritannien og omfatter ti 'Metropolitan boroughs': Bolton, Bury, Oldham, Rochdale, Stockport, Tameside, Trafford, Wigan og byerne Salford og Manchester.

Greater Manchester blev etableret den 1. april 1974.

 
Etableret i 1974
Kalvebod Brygge

Kalvebod Brygge er en vej langs Københavns Sydhavn. Den går fra Christians Brygge ved Langebro til Vasbygade. Fra Kalvebod Brygge er der udsigt til Københavns Havn; på den modsatte side af havnen ligger Islands Brygge. Kalvebod Brygge har megen trafik. På den vestlige del, fra Bernstorffsgade til Vasbygade, afgrænses den på den nordlige side af et stort jernbaneterræn.

Kalvebod Brygge betegner også bebyggelsen langs vandet, der primært er opført som resultat af grundspekulation. Den bruges ofte som eksempel på en forfejlet udvikling af ledige arealer i Københavns Havn.

I begyndelsen af 1990'erne var der planlagt et konferencecenter på området, der skulle genskabe Københavns økonomi, men siden blev arealet solgt til Ørestadsselskabet, der udviklede den nuværende bebyggelse på stedet. Bygningerne har reduceret aftensolen i visse dele af Havneparken på Islands Brygge.

Bygningerne er fra Langebro:
 Nykredits hovedsæde (1999-2001 af Schmidt Hammer Lassen).
 Copenhagen Marriott Hotel (1999-2001 af PLH Arkitekter).
 Ingeniørforeningen i Danmark (1997-1998 af Kieler Architects).
 Copenhagen Island (2006 af Kim Utzon Arkitekter).

Nærmest Langebro ligger et lille toldkammer, tegnet af Kristoffer Varming 1910, som et minde om stedets tidligere aktive havnefunktioner. Det ejes nu af Nykredit.

En tunnel på 2-3 m i diameter bygges med pumper til at håndtere skybrud fra Frederiksberg og Vesterbro.

Historie 
Hvor midterrabatten i dag ligger på Kalvebod Brygge, lå der tidligere et jernbanespor, som forbandt Godsbanegården i Bernstorffsgade med svingbroen langs Langebro over havnen til Amagerbanen, hvor der var godstrafik frem til 1991.

Ved Kalvebod Brygge lå U-461, som var Sovjetunionens største dieseldrevne undervandsbåd, der medbragte kernevåben. Den ligger nu ved Peenemünde.

Se også 
 Kalveboderne
 Kalvebod Bølge

Referencer

Eksterne henvisninger
Hyrdebrevet af 1817

Hyrdebrevet af 1817 (Epistola encyclica ad Clerum) blev udarbejdet og rundsendt i anledning af 300 års jubilæet for reformationen den 31. oktober 1817 hvor Martin Luther ifølge overleveringen opslog sine 95 teser mod afladshandel på kirkens hoveddør i Wittenberg. Vedlagt Den augsburgske bekendelse i en ny udgave fra 19. april 1817 skulle det opbevares i præsteembedernes arkiver; begge var skrevet på latin og var udfærdiget af biskoppen over Sjællands stift Friedrich Münter og underskrevet af landets øvrige biskopper.

I artiklen om Friedrich Münter skriver Fredrik Nielsen i DBL:
I Münters bispetid gik der store storme hen over den danske kirkeager. At en mand med hans væsentlig rationalistiske grundanskuelse skulle have forståelse for "Kirkens Gjenmæle", vil ingen vente; alene "det store Bulder", som Grundtvig ville genføde, måtte være ham imod. Hvor hans sympati var under det betydningsfulde stævne, kunne heller ingen være i tvivl om. I de Epistolæ encyclicæ ad clerum, som han 1817 og 1826 (ved mindefesterne for reformationen og Ansgars mission) udsendte i spidsen for alle Danmarks biskopper, trådte rationalismen frem med utilsløret åsyn. I den sidste encyklika, rundskrivelse, faldt ordene så skarpe, at Münter fandt det rettest på forhånd at sikre sig Frederik 6.'s bifald ved at bringe ham den pågældende del af hyrdebrevet i oversættelse. Kongen billigede de bitre udtalelser, men føjede til: "Nu, kjære Münter, maa De tage, hvad der følger derpaa!"

Der tales her om at rationalismen trådte frem med "utilsløret åsyn". Men både Jens Rasmussen og Hal Koch mener at hyrdebrevet viste at den teologiske rationalisme fra 1700-tallets oplysning ikke længere stod så stærkt. Ved at anerkende eller betone at der i Skriften foreligger en guddommelig åbenbaring knyttet til Jesu person og udtrykt i hans lære, mener Koch at "... det derfor måske ville være mere korrekt at betegne dette som supranaturalisme".

Se også 
 Hyrdebrev

Litteratur 
 Jens Rasmussen: (1999). J.P. Mynster – Sjællands biskop 1834-1854. Kampen for en rummelig kirke – forholdet til N.F.S. Grundtvig og Grundloven. Odense Universitetsforlag. DK5=99.4 Mynster, Jens Rasmussen. –  – Afsnit "Hyrdebrevet af 1817 – 'Overgangsskikkelser' ", side 68
 Hal Koch (1954) Den danske kirkes historie, Bind 6: "Tiden 1800-1848". Afsnit 'Reformationsjubilæet'

Noter

Hyrdebreve
Dansk kirkehistorie
19. århundrede
Harald Ostenfeld

Harald Ostenfeld (født 6. oktober 1864 i Hvirring Sogn, død 24. oktober 1934 i København) var biskop over Sjællands Stift (1911-1922) og fortsatte i Københavns Stift (1922-1932). Han var broder til Asger Ostenfeld.

Ostenfeld blev teologisk kandidat 1887, var derefter på rejser i udlandet og blev kapellan i Bandholm 1890, på Frederiksberg 1893, sognepræst ved Skt. Lukaskirken 1897, ved Solbjerg Kirke 1908 og provst på Frederiksberg samme år. 1911 udnævntes han til Sjællands biskop. I flere år var Ostenfeld formand for den danske Præsteforening og redaktør af dens blad. Ostenfeld tilhørte ikke nogen bestemt kirkelig retning. Han har modtaget stærk påvirkning fra engelsk kirkeliv og er i første række interesseret for det praktiske kirkelige arbejde, således for Københavns kirkesag, for kirkens sociale arbejde og for indbyrdes forståelse mellem kirkeafdelinger og mellem nationer. Efter 1. verdenskrig deltog han i det internationale kirkelige arbejde for at skabe fred og forståelse. 1923 besøgte han efter indbydelse de danske kirker i USA, og samme år udnævntes han til æresdoktor i teologien ved Lunds Universitet.

Den 2. december 1890 blev Ostenfeld gift med sin kusine Johanne Seidelin (født 28. juni 1869 i København, død 18. december 1901), datter af professor ved ved Polyteknisk Læreanstalt (i dag Danmarks Tekniske Universitet) Carl Julius Ludvig Seidelin (født 8. august 1833 i København, død 20. oktober 1909 i København) og Bolette Juliane Skovgaard (født 16. februar 1942, død 20. maj 1900). De havde seks børn, født mellem 1891 og 1901.

Se også 
 Bisperække

Referencer

Eksterne henvisninger 
 

Danskere i 1800-tallet
Danskere i 1900-tallet
Biskopper over Sjællands Stift
Biskopper over Københavns Stift
Kommandører af Dannebrog
Personer i Kraks Blå Bog (afdøde)
Personer i Dansk Biografisk Leksikon
Æresdoktorer ved Lunds Universitet
Tekken Tag Tournament

Tekken Tag Tournament var det første Tekken-spil til PlayStation 2. Det var spillet med det højeste antal figurer indtil Tekken 6 udkom, ved at have 39 figurer, hvor alle var fra Tekken og Tekken 3. Nye figurer var også med i spillet som Unknown, spillets boss-figur, og Tetsujin, et kostumeskift for Mokujin. Både Unknown og Tetsujin har kun vist sig i dette spil. Det vigtigste ved spillet er tag system. En spiller vælger to figurer og tager skiftevis en figur ud af kampen for at køle af.

Tilbagevendende figurer 
  Anna Williams
  Armor King
  Baek Doo San
  Bryan Fury
  Eddy Gordo
  Forest Law
  Ganryu
  Gun Jack
  Heihachi Mishima
  Hwoarang
  Jin Kazama
  Julia Chang
  Jun Kazama
  King
  Lei Wulong
  Ling Xiaoyu 
  Michelle Chang 
  Nina Williams 
  Paul Phoenix 
  Tiger Jackson
  Yoshimitsu 
  Alex*
  Angel* 
  Bruce Irvin* 
  Devil Kazuya* (Ekstra Kostume for Angel) 
  Jack-2*
  Kazuya Mishima* 
  Kuma*
  Kunimitsu* 
  Lee Chaolan*
  Mokujin* (Ekstra Kostume for Tetsujin) 
 Aztec Empire Ogre*
  Panda* 
  Prototype Jack* 
  Roger*
 Aztec Empire True Ogre* 
  Wang Jinrei*

Nye figurer 
  Tetsujin*  
  Unknown* (Indeholder kun på PS2)

* ikke spilbar fra starten

Tag Tournament
Computerspil fra 1999
Arkadespil
PlayStation 2-spil
EM i ishockey 1993 (kvinder)

Europamesterskabet i ishockey for kvinder 1993 var det tredje EM i ishockey for kvinder. Mesterskabet blev arrangeret af IIHF, og siden sidste EM var deltagerantallet steget fra 10 til 11 hold. Derfor blev mesterskabet for første gang afviklet i to niveauer. A-EM med deltagelse af seks hold blev spillet i Esbjerg, Danmark den 24. – 27. marts 1993, mens de resterende fem hold spillede B-EM i Kyiv, Ukraine i perioden 22. – 27. marts 1993.

EM-guldet blev for tredje gang i træk vundet af de forsvarende mestre fra Finland, som i en gentagelse af de to tidligere EM-finaler vandt 8-2 over Sverige. Bronzemedaljerne blev vundet af Norge, som besejrede Tyskland med 6-3 i bronzekampen.

Ved mesterskabet spillede holdene endvidere om fem pladser ved VM 1994, og de ovenfor nævnte fire hold fik som europæiske deltagere ved VM selskab af Schweiz, der sluttede på 5.-pladsen.

A-EM 

A-Europamesterskabet blev spillet i Esbjerg, Danmark den 24. – 27. marts 1993. Turneringen havde deltagelse af de seks bedste hold fra EM 1991, og de spillede først en indledende runde i to grupper med tre hold. Vinderne af de to grupper mødtes i EM-finalen, de to toere gik videre til bronzekampen, mens de to treere måtte tage til takke med at spille om 5.-pladsen – en kamp der også gjaldt den sidste VM-plads og om at undgå nedrykning til B-gruppen.

Indledende runde

Gruppe A

Gruppe B

Placeringskampe

Medaljevindere

B-EM 

B-Europamesterskabet blev spillet i Kyiv, Ukraine i perioden 22. – 27. marts 1993. Mesterskabet havde deltagelse af fem hold: Tjekkiet, Frankrig og Storbritannien, som sluttede uden for top 6 ved forrige EM, samt Letland og Ukraine, som deltog for første gang. De seks hold spillede alle-mod-alle om én oprykningsplads til A-gruppen.

Mesterskabet blev vundet af Letland, som dermed kvalificerede sig til A-EM i 1995.

Samlet rangering

Kilder / eksterne henvisninger 
 Hockey Archives – Championnats d'Europe féminins 1993  

Ishockey i 1993
1993 (kvinder)
Ishockey for kvinder
La Liga 2008-09

La Liga 2008-09 (også kaldet Liga BBVA efter den nuværende hovedsponsor) er den 78. sæson siden oprettelsen af ligaen. Spilleperioden strakte sig fra den 30. august 2008 til den 31. maj 2009. FC Barcelona sikrede sig den 19. ligatitel i klubbens historie med tre spilledage tilbage den 16. maj 2009, da Villarreal CF besejrede de tætteste forfølgere, Real Madrid, 3–2.

Stillingen 

Senest opdateret: 13. juli 2009
 Athletic Bilbao vandt en play-off plads i Europa League 2009-10 fordi de nåede Copa del Rey finalen, hvor modstanderen var FC Barcelona, der kvalificerede sig til en højere turnering (Champions League 2009-10).

Topscorere 

Senest opdateret: 13. juli 2009

Eksterne henvisninger 
 Officiel hjemmeside

Fodboldsæson 2008-09
Bakkeø

En bakkeø er en morænebakke som er dannet under næstsidste istid (Saale), og som rager op over det omgivende flade land. Især om landområder i Vestjylland som er omgivet af hedesletter. Betegnelsen er indført af Dalgas, pioneren inden for opdyrkningen af de jyske heder.

Se også
Drumlin
Isen Bjerg

Eksterne henvisninger 
De seneste 150.000 år i Danmark, Geoviden 2, 2005
Omtale på Skov- og Naturstyrelsens hjemmeside 

Landskabsformer
Marc Wallenberg

Marc Wallenberg, kaldet "Boy-Boy" (28. juni 1924 – 18. november 1971) var en svensk bankmand, søn af Marcus Wallenberg Jr, gift med Olga (f. Wehtje), far til Marcus Wallenberg III og Axel Wallenberg.

Marc Wallenberg var reserveofficer i kystartilleriet. Han tog officerseksamen ved Kungliga Sjökrigsskolan den 1. september 1947.

Marc Wallenberg udnævntes til vice-administrerende direktør for Stockholms Enskilda Bank i 1956 og efterfulgte sin fader som administrerende direktør to år senere. I efteråret 1971 blev det bekendtgjort, at Stockholms Enskilda Bank skulle sluttes sammen med Skandinaviska Banken, og dermed danne Skandinaviska Enskilda Banken (SEB). Wallenberg begik samme år selvmord. Årsagerne til dette er omstridt, men sikkert er det at presset på ham i forbindelse med dannelsen af SEB blev stadigt større. Hans farbroder, Jacob Wallenberg var kraftigt imod, medens hans fader Marcus Wallenberg var for,- og var den som i realiteten bestemte. Dette resulterede i, at Marc (som formodentlig selv var imod) var den som skulle gennemføre faderens forslag imod sin farbroder, som han egentlig holdt med. Dette resulterede i at han skød sig i Huddinge.

Se også 
 Wallenberg-familien

Marc
Erhvervsfolk fra Sverige
Drumlin

Drumlin er en bakke, der er blevet formet af dødis, der ikke kunne få morænejorden slæbt helt med sig. Det former aflange bakkedrag, og ligger i samme retning som isens bevægelsesstand.

Under gletsjeren dannes bundmoræne. Hvor isens underlag har været fladt, kan bundmorænen blive formet som langstrakte parallelle rygge.

Se også 
 Bakkeø

Glacialmorfologi
Landskabsformer
Allan Kuhn

Allan Hjortdal Kuhn (født 2. marts 1968 på Bornholm) er en dansk tidligere fodboldspiller og fodboldtræner.

Han er bror til Hasse Kuhn.

Trænerkarriere 
Han har tidligere været cheftræner i FC Midtjylland og assistenttræner i Randers FC, ligesom han - af to omgange - har haft en årrække som assistenttræner i AaB, først under cheftræner Erik Hamrén, senere Bruce Rioch og til sidst Magnus Pehrsson. I efteråret 2008 var han med stor succes midlertidig fungerende cheftræner i AaB, efter at klubben den 23. oktober 2008 valgte at fyre Bruce Rioch. I 2011 vendte han tilbage til AaB i rollen som assistenttræner, indtil han i 2016 i en kort periode var cheftræner for Malmö FF.

I sommeren 2018 blev han ny cheftræner for Hobro IK, men blev den 21. februar 2019 fyret i Hobro IK efter længere tids dårlige resultater.

Referencer

Eksterne henvisninger 

Fodboldspillere fra Danmark
Fodboldspillere fra Örgryte IS
Fodboldspillere fra Lyngby Boldklub
Fodboldspillere fra B 1903
Fodboldtrænere fra Danmark
Fodboldtrænere fra FC Bornholm
Fodboldtrænere fra AaB
Fodboldtrænere fra FC Midtjylland
Fodboldtrænere fra Randers FC
Fodboldtrænere fra Malmö FF
Fodboldtrænere fra Hobro IK
Personer fra Bornholm
Sestra

Sestra (svensk: '''Systerbäck å, , , ) er en å i Leningrad oblast i Rusland. Åen er beliggende på det Karelske næs og udgjorde en naturlig grænse mellem Sverige og Republikken Novgorod/Rusland fra 1323 til 1617 og mellem Finland og Rusland/Sovjetunionen fra 1812 til 1940. Historisk dannede åen tilsvarende grænsen mellem den svensk/finske landskab Karelen i vest og det russiske landskab Ingermanland i øst.

Åen er 74 km lang og afvander et område på 399 km². Sestra flyder på det karelske næs. Tidligere havde floden udløb i den Finske Bugt, men i begyndelsen af 1700-tallet blev der bygget en dæmning, som opstemte vandet til en våbenfabrik i Sestroretsk. En del af åen blev omdannet til et reservoir, som kaldes Sestroretskij razliv (Sestroretskij-søen), som er to meter dyb og dækker et område på 10,6 km². Siden da er Sestra flydt ud i dette reservoir. Sestroretskij-søen er adskilt fra den Finske Bugt af en række kunstige sandklitter. Overskydende vand udledes i den Finske Bugt gennem en 4,8 km lang kanal.

Galleri

Noter

Eksterne henvisninger 

Floder i Leningrad oblast
Mr. Beans Ferie

Mr. Beans Ferie er en britisk film fra 2007 med Rowan Atkinson i hovedrollen som den rolige og klodsede Mr. Bean. Filmen er en selvstændig efterfølger til filmen Bean: The Ultimate Disaster Movie (1997).

Handling 
En normal dag i England vinder Mr. Bean, til sin store glæde, førstepræmien i en lokal lodtrækning. Prisen er et videokamera og et ophold i Cannes samt €200, midt under den store filmfestival. Efter mange omskiftelser kommer han til Gare de Lyon, og oven i købet møder han den russiske dommer ved juryen til Filmfestivalen Emil Duchanowskis søn, Stephan. De bliver begge venner. Men Mr. Bean kommer til at lukke Emil ud fra toget, så der begynder en kamp om at komme til Cannes i tide for at overlevere Stephan til hans far.

Roller 
 Rowan Atkinson – Mr. Bean
 Emma De Caunes – Sabine
 Willem Dafoe – Carson Clay
 Max Baldry – Stephan
 Karel Roden – Emil Duchanowski
 Jean Rochefort – Fransk overtjener
 Steve Pemberton – Præst

Ekstern Henvisning 
 

Mr. Bean
Film fra 2007
Film fra Storbritannien
Schöngeising

Schöngeising er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Den er en del af Verwaltungsgemeinschaft Grafrath. Schöngeising ligger omkring 7 km sydvest for Fürstenfeldbruck og 30 km vest for München.
Til kommunen Schöngeising, hører landsbyerne Jexhof og Zellhof.

Vandkraftværk 

I Schöngeising ligger ved floden Amper, det første tyske vandkraftværk til produktion af 3-faset vekselstrøm. Det blev oprettet i 1891-1892 efter planer af Oskar von Miller
Türkenfeld

Türkenfeld er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern.

Geografi 
Türkenfeld ligger omkring 14 km sydvest for Fürstenfeldbruck og 37 km vest for München. Til kommunen hører landsbyerne Burgholz, Klotzau, Türkenfeld, Peutenmühle, Pleitmannswang og Zankenhausen.
Landkreis Fürth

Landkreis Fürth er en landkreis i Regierungsbezirk Mittelfranken i den tyske delstat  Bayern.

Geografi 
Der Landkreis Fürth ligger vest for storbyområdet Nürnberg, som også byerne Zirndorf, Stein og Oberasbach er en del af. Mod vest går landkreisen over i det mere landbrugsprægede vestlige Mittelfranken. Landkreis Fürth er arealmæssigt den mindste Landkreis i  Bayern. En højslette gennemskæres af brede dale med floderne Bibert, Zenn og flere mindre floder. I den nordlige del af landkreisen giver forekomster af ler basis for en omfattende teglværksindustri.

Nabokreise 
Nabokreise er mod nord Landkreis Erlangen-Höchstadt, mod øst de kreisfri byer Nürnberg og Fürth, mod syd Landkreis Roth, i sydvest Landkreis Ansbach og i nordvest Landkreis Neustadt an der Aisch-Bad Windsheim.

Byer og kommuner 
Landkreis Fürth består af 14 kommuner, hvoraf de 4 har Stadsret.

Kreisen havde   indbyggere pr.    

Verwaltungsgemeinschafte
 Obermichelbach-Tuchenbachmed kommunerne Obermichelbach og Tuchenbach
 Veitsbronnmed kommunerne Seukendorf og Veitsbronn

Eksterne henvisninger
Sorte sabbat

Sorte sabbat (hebraisk: "השבת השחורה") er populærbetegnelsen for en britisk politi- og militæroperation, Operation Agatha, der fandt sted på sabbatten, lørdag den 29. juni 1946) i Det britiske mandatområde i Palæstina. Operationen var rettet mod det jødiske samfundt og omfattede ransagninger og arrestationer i Jerusalem, Tel Aviv, Haifa og flere andre byer og bosættelser. Antallet af britiske sikkerhedsstyrker involveret i operationen anslås af forskellige kilder til at være mellem 10.000 og 25.000. Arrestationerne blev foretaget som gengældelse for de  to gruppers angreb på den britiske infrastruktur, broer, jernbaner, radar-stationer og politistationer. Under operatione blev ca. 2.700 personer arresteret, herunder den kommende israelske premierminister Moshe Sharett. Mange blev interneret i en lejr ved Rafiah. 

Det officielle formål med operationen at "bringe en ende på anarkiet" i det britiske mandatområde. Andre formål var at fremskaffe dokumentation for, at organisationen Jewish Agency havde godkendt sabotage begået af organisation Palmach, og at der bestod en alliance mellem Haganah og de mere ekstremiske grupperinger Stern-gruppen og Irgun. Herudover var ønsket af afvikle Haganahs militære styrke, styrke de britiske troppers moral i området og at hindre et eventuelt kup begået af Lehi og Irgun.

To dage efter arrestationerne mødtes Haganahh-ledere, der stadig var på fri fod, hvor de besluttede at fortsætte kampen mod briterne. På mødet blev tre gengældelsesaktioner aftalt, blandt andet blev Irgun-gruppen pålagt at sprænge King David Hotel i luften. Hotellet var hovedsæde for mandatregeringen og den britiske overkommando.
 
King David Hotel blev sprængt i luften efter forudgående advarsler den 22. juli 1946. 91 personer blev dræbt, 28 briter, 41 arabere, 17 jøder og fem personer af anden nationalitet.

Referencer

Kilder/Eksterne henvisninger
Irguns hjemmeside (engelsk) 

Israel
ALK-Abelló

ALK-Abelló () er en danskbaseret international virksomhed, der forsker i allergi og producerer vacciner hertil. Virksomheden har hovedkontor i Hørsholm nord for København og er listet på OMX København. Den har datterselskaber i Europa og i USA.

ALK-Abellós mest banebrydende produkt er græsallergivaccinen, der er den første tabletbaserede af sin slags.

Litteratur 
 Hans-Otto Loldrup (2014): Dansk Medicin, Historien om de danske medicinfabrikker, Loldrups Forlag,

Referencer

Eksterne henvisninger 
 
 

Lægemiddelvirksomheder i Danmark
OMX Copenhagen Mid Cap
Oldenborger

Oldenborgeren er en hesterace, der stammer fra området Oldenborg i Tyskland. Det er en koldblodshest, der har været anvendt som trækhest, men den er med tiden blevet en populær ridehest. Oldenborgeren er en meget godmodig, venlig, frisk og arbejdsom hest. I dag er der engelsk fuldblod (XX) i mange oldenborgeres slægtslinjer. Denne blanding giver en optimal ride- og sportshest med energien og letheden fra det engelske fuldblod og godmodigheden og arbejdsomheden fra oldenborgeren. Mange topdressurheste - som Lis Hartels Jubilee - er krydsninger af fuldblod og oldenborger.

Oldenborgheste er enten brune eller sorte. Oldenborgheste med stamtavle registreres i Dansk Oldenborgavl med angivelse af, hvor mange procent "rent" oldenborgblod, de består af.

Eksterne links 
 Dansk Oldenborgavl

Hesteracer
Bjarne Pedersen

Bjarne Pedersen (født 12. juli 1978) er en dansk speedwaykører. Han er vokset op i Ryde nær Holstebro og har kørt speedway fra han var 10 år. Bjarne Pedersen blev fuldtidsprofessionel i 2000.

Ekstern henvisninger 
 Bjarne Pedersens hjemmeside 

Speedwaykørere fra Danmark
Hedemølle Efterskole

Hedemølle Efterskole er en selvejende kristen dansk efterskole oprettet af den kirkelige forening Evangelisk Luthersk Mission i 1980. Hedemølle ligger lige nord for Bjerringbro i Viborg Kommune. Skolen udbyder både 8. klasse, 9. klasse og 10. klasse. Nuværende forstander er Lars Juul Mikkelsen.

Kristent værdigrundlag 

Ifølge skolens vedtægter er dens grundlag en urokkelig tillid til Bibelen som Guds ord. Skolens formål er at forkynde evangeliet for eleverne og at hjælpe dem til at leve som kristne samt give almen opdragelse og almendannende undervisning. Skolen ønsker, at bibelbrug og bibelglæde skal være en naturlig del af hverdagen for eleverne.

Andre forhold 

Gennem flere år har skolen haft god kontakt til Færøerne, og således kommer flere af eleverne ofte derfra.

Skolen har normal undervisning med folkeskolens afgangsprøver i både 9. og 10. klasse. Derudover er der valgfag med blandt meget andet gocart, sløjd, kreative fag og sport. Mht. sport er der en tradition for, at specielt volley fylder meget, og skolen tager til diverse volleystævner i løbet af skoleåret.

Kilder

Eksterne henvisninger 
 Skolens officielle hjemmeside

Efterskoler
Bygninger, konstruktioner og anlæg i Viborg Kommune
Etableret i 1980